stanford-oval/wikipedia huggingface dataset:
מחלת גושה
טיפול

קיימים בשוק מספר סוגים יעילים של טיפול אנזימי חלופי למחלת גושה 1. הטיפולים מקטינים את גודל הכבד והטחול, מעלים את רמת ההמוגלובין ומשפרים פגיעות נוספות של המחלה כגון מחלת העצם. הטיפול ניתן בעירוי תוך ורידי אחת לשבועיים:
אימיגלוסרז (imiglucerase ובשמה המסחרי סרזיים) של חברת ג'נזיים הוא הטיפול הראשון שהוצע.
ולהגלוסראז אלפא (Velaglucerase alfa, קיבל את אישור הFDA בינואר 2010 וכלול בסל התרופות הישראלי.
טליגלוסראז אלפא (Taliglucerase alpha) היא התרופה המאושרת היחידה לטיפול בבני אדם המופקת בתוך צמח (גזר) תוך שימוש בהנדסה גנטית.
טיפול אחר הוא השתלת מח עצם, כיוון שהוא מוסיף מונוציטים עם אנזים תקין שיכולים לעכל את הצברים של גלוקוצרברוזידאז. טיפול זה נדיר בשל הסיכון היחסי הרב שבו. הסרת טחול מתבצעת במקרים מסוימים. עירוי דם יכול לעזור לחולים אנמים. טיפולים נוספים נועדו לטפל בתסמינים ספציפיים של המחלה. לא קיים טיפול יעיל עבור הפגיעות במוח בסוגים 2 ו-3, זאת משום שהאנזים החלופי המוזרק לוריד אינו חוצה את המחסום הדמי-מוחי ועל כן אינו מגיע למוח.
מיתוג מנות

ברשת מחשבים ובתקשורת, מיתוג מנות (באנגלית: Packet switching) היא טכניקה להעברת תשדורות, שהומצאה על ידי דונלד דייוויס ופול ברן בתחילת שנות השישים, ובה תשדורות נשלחות כאשר מצטברת כמות מסוימת של נתונים, גם אם אלו לא מייצגים את כלל הנתונים שיש להעביר. בשיטה זו אין מקצים מראש מסלול פיזי בין המקור ליעד, וכל תשדורת נשלחת במסלול המתאים לאותו רגע ומנותבת בין צמתים על גבי קווי תקשורת שיתופיים. זאת בניגוד לשיטת מיתוג מעגלים, שבה מוקצה קו תקשורת בלעדי בין שני צמתים למשך ההתקשרות, מסלול פנוי נקבע על ידי אלגוריתמים של פרוטוקולי ניתוב דינמיים אך גם יכול להיקבע מראש סטטית.
מנה, או חבילה (Packet), היא אוסף נתונים שאליו מצורפים כתובת המקור, כתובת היעד ונתוני בקרה, כך שהרשת תוכל לנתב את המנה ליעד הנכון. המנה נשלחת לצומת המיתוג הבא, ומשם היא מועברת הלאה, עד שהיא מגיעה ליעדה. כל צומת מיתוג מקבל את המנה בשלמותה, בודק את תקינותה ומשדר אותה הלאה. לא כל המנות המרכיבות הודעה אחת יעברו בהכרח באותו מסלול בדרכן מהמקור ליעד – מסלולה של כל מנה נקבע לפי אלגוריתם להקצאת מסלול. כאשר מחשב היעד מקבל את המנות, הוא מרכיב אותן מחדש להודעה השלמה.
ביצוע מיתוג המנות הוא: מנה נוצרת בתהליך הסגמנטציה (Packet segmentation) בשכבה הרביעית של מודל 7 השכבות – שכבת התעבורה של מודל ה-OSI. בשכבה השלישית, שכבת הרשת של מודל ה-OSI, נוספות למנות תגיות הנקראות Header, ובהן מצוינות כתובות המקור וכתובות היעד, בנוסף לפרטים אחרים. כלומר, במנה עצמה מצוין מי השולח שלה ומי היעד שאליו המנה צריכה להגיע.
תקנים עיקריים למימוש מיתוג מנות הם Ethernet ,X.25 ו-Frame relay.
רשת האינטרנט פועלת במיתוג מנות.
רשת מסוג Packet switched

רשתות שפועלות בשיטת מיתוג המנות בנויות בטופולוגית Mesh
(טופולוגית אריג). טופולוגית Mesh מספקת דרך אמינה ובטוחה להעברת נתונים, מכיוון שהיא כוללת צמתים רבים אשר מגבים אחד את השני במקרה שאחד הצמתים יוצא מכלל פעולה.
ברשת מסוג זה, המסלול שבו יעברו המנות אל היעד שלהן אינו ידוע מראש ואינו מהווה חלק חיוני לשידור המידע, ולכן משתמשים לעיתים קרובות בציור של "ענן" אשר נועד לסמל את העובדה שמסלול המידע אינו ידוע מראש והדרך שבה יגיע המידע ליעד יכול להיות כל אחד מתוך מאות המסלולים אשר נכללים ב"ענן".
ראו גם

מיתוג מעגלים
מיתוג מחדש

מיתוג מחדש (באנגלית: Rebranding; בתעתיק: ריבְּרֶנְדִּינְגּ) היא אסטרטגיה שיווקית בה יוצרים מחדש עבור מותג או מוצר קיים תדמית מחודשת. לרוב, מטרת התהליך הוא לפתח זהות חדשה ומובחנת בקרב צרכנים, משקיעים, מתחרים ובעלי עניין אחרים. לעיתים קרובות מיתוג מחדש כרוך בשינויים גדולים בלוגו של המותג, בשמו, בעיצוב או בסלוגן. שינויים כאלה נועדו בדרך כלל למצב מחדש את המותג. לעיתים, כדי להתרחק מקונוטציות שליליות שדבקו במיתוג הקודם, או לקדם את המותג אל שוק היוקרה. לעיתים, מיתוג מחדש מתבצע לאחר חילופים בהנהלה או הבעלים, ומטרתו להעביר מסר חדש אותו ראשי החברה מנסים להעביר.
ניתן ליצור מיתוג מחדש למוצרים ותיקים, מוצרים חדשים, או אפילו מוצרים שעדיין נמצאים בפיתוח. הוא גם יכול להתייחס גם לשינוי בחברה או במותג שעשוי להיות בעלים של כמה מותגי משנה. התהליך יכול להתרחש באמצעות שינוי באסטרטגיה שיווקית או במצבים שונים אחרים כמו ארגון מחדש לפי צ'פטר 11, ארגון מחדש או פשיטת רגל.
דוגמה מובהקת למיתוג מחדש הוא מיתוגן של סיגריות מרלבורו. תחילה שווקו הסיגריות לנשים תחת הסיסמה "Mild As May", ומסע הפרסום ציין שלא נשארים עליהן כתמי שפתון. שיטת שיווק זו נכשלה, וכתוצאה מכך נעשה שינוי קיצוני במיתוג הסיגריה. באמצעות "איש המרלבורו" - בוקר קשוח המעשן מרלבורו, שעמד במרכז מסע הפרסום של המותג משנות השישים עד שנות התשעים, הפך מרלבורו למותג הסיגריות הנמכר ביותר בעולם. דוגמה בישראל היא תהליך המיתוג מחדש של חברת הסלולר פרטנר, שבוצע בשנת 2016, בעקבות התנתקותה מהמותג הבינלאומי אורנג' - כשנאלצה למתג עצמה תחת שם אחר (שם החברה המקורי, להבדיל משם המותג הבינלאומי שבו השתמשה עד לאותו מועד), לגבש ולהציג זהות מיתוגית חדשה (שינוי לוגו ושפת מותג) ולשדר ולפרסם ערכים אסטרטגיים חדשים (מסרים שיווקיים מותאמים שונים).
מיתוג מחדש של חברות

מיתוג מחדש זכה לעדנה מחודשת בתחילת המילניום. המיתוג מחדש של פיליפ מוריס לאלטריה נעשה כדי לעזור לחברה למחוק את תדמיתה השלילית. מקרה ידוע נוסף הוא של ניסיון הדואר הבריטי למתג את עצמו מחדש כ"קונסיגניה", ניסיון אשר הוכח ככישלון, עד שנדרש היה לבזבז מיליונים נוספים בחזרה לנקודת ההתחלה. במחקר שנערך על 165 מקרים של מיתוג מחדש נמצא כי בין אם מיתוג מחדש נובע מאסטרטגיה ארגונית, למשל מיזוגים ורכישות, ובין אם הוא מהווה אסטרטגיה שיווקית בפועל (שינוי מוניטין ארגוני), היא נועדה לשפר, להשיב, להעביר, או ליצור מחדש את ההון העצמי של המותג.
בית החולים על שם ברוך פדה, פוריה מיתג את עצמו מחדש כבית החולים "מרכז רפואי צפון – פוריה", מתוך מטרה להיות בית החולים המועדף על תושבי צפון מדינת ישראל.
הערות שוליים

↑  Muzellec, L.; Lambkin, M. C. (2006). "Corporate rebranding: destroying, transferring or creating brand equity?". European Journal of Marketing. 40 (7/8): 803–824. doi:10.1108/03090560610670007.
מוחמד אל-בוח'ארי

| --- | --- |

 לידה:  20 ביולי 810 בוכרה, בית עבאס 
 פטירה:  1 בספטמבר 870 (בגיל 60) סמרקנד, בית עבאס 
 מדינה:  בית עבאס 
 מקום קבורה:  קבר אל-בוח'ארי 
 שפות היצירה:  ערבית 
 יצירות בולטות:  צחיח אל-בוח'ארי, ח'לק אפעאל אל-עבאד, א-תאריח' אל-כביר, אל-אדב אל-מופרד, אל-קראאה ח'לף אל-אמאם 
 
אבו עבד אללה, מוחמד בן איסמעיל אבן איברהים אבן אל-אלמוע'ירה אבן ברדזבה אל-ג'ועפי אל-בוח'ארי (בערבית: بن المغيرة بن بردزبه الجعفي البخاري; 19 ביולי 810 - 1 בספטמבר 870), או בוכארי, המכונה גם האימאם אל-בוח'ארי או האימאם בוכארי, היה חוקר אסלאמי פרסי שנולד בבוכרה (בירת מחוז בוכרה באוזבקיסטן). הוא חיבר את אוסף החדית' הידוע בשם צחיח אל-בוח'ארי, שנחשב בעיני המוסלמים הסונים לאחד מאוספי החדית' הכי אותנטיים. הוא גם כתב ספרים אחרים כגון אל-אדב אל-מופרד. (אנ').
ביוגרפיה

מוחמד אבן איסמעיל אל-בוח'ארי אל-ג'ועפי נולד לאחר תפילת יום שישי, 19ביולי בשנת 810 (13 בשוואל 194 לפי הלוח המוסלמי) בעיר בוכרה בטראנסאוקסאניה (בימינו אוזבקיסטן).
אביו, איסמעיל אבן אבראהים, היה חוקר של חדית', והיה תלמידו וגם חברו של האמאם מאלכ אבן אנס. שכמה מלומדים עיראקים שייכו אליו העברת חדית'.
ביוגרפיה > שושלת

סבו של אימאם אל-בוח'ארי, אל-מע'ירה, התיישב בבוכרה לאחר שנכנס לאסלאם באמצעות מושל בוכרה, ימאן אל-ג'ועפי. כנהוג באותה תקופה, הוא הפך למוולה של ימאן, ומשפחתו המשיכה לשאת את שמו של "אל-ג'ועפי".
אביו של אל-מוע'ירה, ברדזבה, הוא הסב הידוע ביותר בשושלת אל-בוח'ארי, זאת על פי רוב החוקרים וההיסטוריונים. הוא היה כוהן זורואסטרי, ומת ככזה. אסובקי הוא החוקר היחיד שהזכיר את אביו של ברדזבה, שלדבריו נקרא בזדבה. מעט ידוע על ברדזבה או על בזדבה, פרט לכך שהם היו פרסיים והמשיכו להשתייך לדת עמם. גם היסטוריונים לא נתקלו במידע על סבו של אל-בוח'ארי, אבראהים אבן אל-מע'ירה.
ביוגרפיה > חקר החדית' ומסעותיו

ההיסטוריון אל-דהאבי תיאר את חייו האקדמיים המוקדמים של אל-בוח'ארי:
הוא החל ללמוד חדית' בשנה 205 להג'רה. הוא שינן וזכר בעל פה את כל יצירותיו של [עבד אללה] אבן אל-מובארק בהיותו עדיין ילד. אימו היא שגידלה אותו מפני שאביו מת כשהיה תינוק. הוא החל לצאת למסעות עם אימו ואחיו בשנת 210 להג'רה, זאת אחרי שכבר שמע את גרסאות החדית' באזור שלו. הוא החל לכתוב ספרים ולהעביר חדית' בעודו נער. הוא אמר: "כשמלאו לי 18 שנים, התחלתי לכתוב על החברים וממשיכי דרכו של הנביא מוחמד והעדויות שלהם. הייתה אז תקופתו של עובייד אללה בן מוסא (אחד ממוריו). באותו זמן כתבתי גם ספר היסטוריה כשאני ליד קברו של הנביא מוחמד בליל ירח מלא אחד.
בהיותו בן שש-עשרה עלה לרגל למכה, יחד עם אחיו ואמו האלמנה. משם הוא החל סדרה של מסעות כדי להרחיב את הידע שלו בחדית'. הוא עצר בכל המקומות החשובים ללימוד האסלאם בזמנו, דיבר עם חוקרים והחליף איתם מידע על החדית'. אומרים שהוא שמע יותר מ-1,000 גברים, ולמד מעל 600,000 טקסטים של חדית'.
אחרי מסעות שנמשכו שש-עשרה שנים, חזר לבוכרה, ושם הוא כתב את ספרו המאגד את החדית' "אלג'אמע אל-צחיח" – אוסף של 7275 טקסטים בדוקים של חדית', מסודר בפרקים. ספר זה מיועד לאפשר יצירת בסיס למערכת משפטית שלמה ללא שימוש בחוקים שבהם מוטל ספק כלשהו.
ספרו בעל ערך רב בקרב המוסלמים הסונים, והוא נחשב לאוסף המהימן ביותר של החדית'. מהימן אפילו יותר מאל-מוואטא של האימאם מאלכ וצחיח מוסלם של תלמידו של אל-בוח'ארי, מוסלם אבן אל-חג'אג' (אנ').  רוב המלומדים הסונים מחשיבים אותו כספר המהימן ביותר אחרי הקוראן. הוא חיבר ספרים נוספים, ביניהם אל-אדב אל-מופרד, שהוא אוסף של חדית' בנושא אתיקה ונימוסים, וכן שני ספרי ביוגרפיה של מספרי החדית' (ראה אסנאד).
ביוגרפיה > שנותיו האחרונות

בשנת 864/250, השתקע בנישאפור. אחרי שפגש שם את מוסלם אבן אל-חג'אג' (אנ') שלימים נחשב לתלמידו של אל-בוח'ארי, ובסופו של דבר אספן ומארגן של החדית' בספרו "סחיח מוסלם" הנחשב לשני במהימנותו אחרי צחיח אל-בוח'ארי. בגלל בעיות פוליטיות עבר לכפר הארטנג ליד סמרקנד, שם נפטר בשנת 870/256.
מאוזוליאום

היום נמצא קברו בתוך מתחם האימאם אל-בוח'ארי, בכפר הארטנג, 25 ק"מ מסמרקנד. הקבר שוחזר ושופץ בשנת 1998 לאחר מאות שנים של הזנחה וחורבן. מתחם המאוזוליאום מורכב מקברו של האימאם אל-בוח'ארי, מסגד, מדרסה, ספריה ואוסף קטן של ספרי קוראן. מצבה מודרנית שאינה בולטת מעל הרצפה, של האימאם אל-בוח'ארי היא רק מצבת זיכרון, הקבר עצמו נמצא בתוך חלקת קבורה קטנה מתחת למבנה החדיש.
יצירותיו > עבודות המתארות את מספרי החדית'

אל-בוח'ארי כתב שלוש יצירות שדנו במספרי החדית' וביכולתם להעביר את החומר שיש להם: "התמצית הקטנה של מספרי החדית'", "התמצית הבינונית" ו"המפקד הגדול". המפקד הגדול התפרסם וידוע היטב. הספר "התמצית הבינוני" נחשב לאוסף קצר ופורסם ככזה. ספר "התמצית הקצרה" עדיין לא נמצא. יצירה אחרת, אל-כונא (ספר הכינויים), עוסקת בפטרונימים : זיהוי אנשים המוכרים בכינויים "אבי כך וכך". בנוסף יש עבודה קצרה על מספרי חדית' לא מהימנים: אל-דועפאא ואל-סע'יר.
יצירותיו > יצירותיו בנושא החדית'

שתיים מתוך עבודות החדית' של אל-בוח'ארי שרדו: אל-אדב אל-מופרד (אנ') ("הספר המוקדש לנושאים של אתיקה ונימוסים") ו"צחיח אל-בוח'ארי".
אסכולה דתית

אל-בוח'ארי השתייך לכאורה לאסכולה של אבן חנבל, מבין ארבע אסכולות מקובלות באסלאם, אף על פי שחברים באסכולה של אל-שאפעי והאסכולה הט'אהרית טענו שהשתייך אליהם.
ראיות היסטוריות מציעות כי העמדות המשפטיות של אל-בוח'ארי דמו לאלה של האסכולה הט'אהרית ולאסכולה של אבן חנבל באותו זמן, בהתחשב בעובדה שאל-בוח'ארי דחה לחלוטין את הקיאס (אנ') (פסיקה משפטית על פי דמיון או הקבלה) וצורות אחרות של ראאי (חוות דעת של חכמים). עמדותיו של אל-בוח'ארי אף הושוו לאלה של אבן חזם.
אל-דהבי אמר שהאימאם אל-בוח'ארי הוא מוג'תהד: חוקר המסוגל ליצור את האיג'תיהאד (לפרש ולדון בקוראן ובחדית') מבלי להשתייך לאסכולה אסלמית מסוימת.
הערות שוליים

1 2 3 4 5 6  Salaahud Deen ibn Alee ibn Abdul Maujood, The Biography of Imam Bukhaaree, Riyadh: Darussalam, 2005, ISBN 9960969053. (באנגלית)
↑  Bourgoin, Suzanne Michele; Byers, Paula Kay, eds. (1998). "Bukhari". Encyclopedia of World Biography (2nd ed.). Gale. p. 112.
↑  David Marshall Lang, A guide to Eastern literatures, Praeger, 1971. (באנגלית)
↑  AdabMufrad, bewley.virtualave.net
↑  Melchert, Christopher. "al-Bukhārī". Encyclopaedia of Islam, THREE. Brill Online.
↑  J. Robson, al-Buk̲h̲ārī, Muḥammad b. Ismāʿīl, Encyclopaedia of Islam, Second Edition, 2012-04-24
↑  Tathkirah al-Huffath, vol. 2, pg. 104-5, al-Kutub al-‘Ilmiyyah edition
↑  Tabish Khair, Other Routes: 1500 Years of African and Asian Travel Writing, Signal Books, 2006. (באנגלית)
↑  Tomb of Imam al-Bukhari - Madain Project (en), Madain Project
↑  Fihris Muṣannafāt al-Bukhāri, pp. 9-61, Dār al-'Āṣimah, Riyaḍ: 1410.
↑  Imam al-Bukhari. (d. 256/870; Tabaqat al-Shafi'iya, 2.212-14 [6])
↑  Falih al-Dhibyani, Al-zahiriyya hiya al-madhhab al-awwal, wa al-mutakallimun 'anha yahrifun bima la ya'rifun (אורכב 03.07.2013 בארכיון Wayback Machine). Interview with Abdul Aziz al-Harbi for Okaz. 15 July 2006, Iss. #1824. Photography by Salih Ba Habri.
↑  Lucas, Scott C. (2006). "The Legal Principles of Muhammad B. Ismāʿīl Al-Bukhārī and Their Relationship to Classical Salafi Islam". Islamic Law and Society. 13 (3): 290–292, 303.
↑  Lucas, Scott C. (2006). "The Legal Principles of Muhammad B. Ismāʿīl Al-Bukhārī and Their Relationship to Classical Salafi Islam". Islamic Law and Society. 13 (3): 290, 312.
| --- | --- |
בקרת זהויות :  NLI: 987007256706205171  PLWABN: 9810549223205606  BNE: XX910218  BnF: cb11894473t (data)  CiNii: DA07433811  GND: 118858122  ICCU: RAVV073302  ISNI: 0000 0001 1781 755X  LCCN: n81055666  NDL: 00477775  NKC: jo2008446830  NLA: 35408789  NLG: 163019  NLK: KAC201101005  NTA: 073013005  RERO: 02-A000023737  SELIBR: 180143  SNAC: w6cv4m9v  SUDOC: 026758393  TDVİA: buhari-muhammed-b-ismail  Trove: 942246  VcBA: 495/23703  VIAF: 154679127   WorldCat (עם VIAF): 154679127 
מסעות אלבוכארי לחיפוש ולמידת החדית'.
אנדרטת הזיכרון של האימאם אלבוכארי
מיתהון צ'קרבורטי

| --- | --- |

 לידה:  16 ביוני 1950 (בן 74) קולקטה, הודו 
 מדינה:  הודו 
 תקופת הפעילות:  מ-1976 
 מקום לימודים:  אוניברסיטת קלקוטה  קולג' הכנסייה הסקוטית  המכון לסרטים וטלוויזיה של הודו 
 בן או בת זוג:  Yogeeta Bali (1979–?)  Sridevi 
 צאצאים:  Mahaakshay Chakraborty, Ushmey Chakraborty, Dishani Chakraborty, Namashi Chakraborty 
 פרסים והוקרה:  בנגה ביבהושאן (2013)  פרס הקולנוע הלאומי ההודי לשחקן המשנה (1996)  פרס הקולנוע הלאומי ההודי לשחקן הטוב ביותר (1977, 1993)  פדמה באושן (2024) 
 פרופיל ב-IMDb
 
מיתהון צ'קרבורטי (בבנגלית: মিঠুন চক্রবর্তী; נולד ב-16 ביוני 1950) הוא שחקן קולנוע הודי.
ביוגרפיה

צ'קרבורטי נולד ב-1950 למשפחה בנגלית-הינדואית בכלכותה, (היום קולקטה), מערב בנגל, הודו. הוא למד במכללת הכנסייה הסקוטית בכלכותה וסיים תואר ראשון בכימיה. אחר כך הוא למד קולנוע באוניברסיטה - במכון ההודי לקונוע וטלוויזיה בפונה. בצעירותו הצטרף לתנועת הנקסליטים. אחרי שאחיו היחיד נהרג בתאונת התחשמלות חזר למשפחה ועזב את המחתרת. תפקידו הראשון בקולנוע היה בסרט "בנגלי". מאז שיחק בעשרות סרטים ונחל הצלחה ברובם. הוא אחד השחקנים ההודים ששיחק במספר הרב ביותר של סרטים.
צ'קרבורטי שיחק לצידן של שחקניות מפורסמות ובמאים נחשבים בהודו ועד מהרה התפרסם בכל אסיה ובעיקר ברוסיה. ברוסיה, עקב הצלחת סרטו "רקדן דיסקו", נודע לרוב בשם ג'ימי - שם הדמות שגילם בסרט זה.
עם סרטיו המצליחים ביותר ניתן למנות את "רקדן דיסקו", "מקדש האהבה", "גורו", "תרקוד תרקוד" "רוצח", "קומנדוס" ועוד. רבים מסרטיו הגיעו גם לישראל ובהם: "בומביי - עיר של אהבה", "הבובה", "רוצח", "צמחי מרפא" ועוד.
ב-2004 חזר מיתהון צ'קרבורטי למשחק, לאחר שנטל הפסקה מהקולנוע; "הייתי חנוק. פעם הייתי רץ מאולפן אחד לאולפן שני בלי להשאיר לעצמי זמן לנוח...", כך אמר בראיון אשר נערך בשנת 2005.
ב-2014 נבחר צ'קרבוטי לרג'יה סבהה מטעם מערב בנגל וכיהן בתפקיד עד התפטרותו בדצמבר 2016. במרץ 2021 הצטרף למפלגת העם ההודית.
חיים אישים

בבעלותו מלון יוקרתי בהודו, ובו הוא מתגורר עם אשתו וילדיו.
מיצובישי L300

| --- | --- |

Mitsubishi L300 דגם "Express"
 מאפיינים כלליים
 נקרא גם:  Khmer T120 (דור ראשון)  Mitsubishi Colt T100/T120 (דור ראשון)  Mitsubishi L200 Express (דור שני)  Mitsubishi L300 Express (דור שני)  L300 (דור שני, בסרי לנקה)  Mitsubishi starwagon (דור שני, באוסטרליה)  Mitsubishi Colt/L300 (דור שני, באינדונזיה)
 יצרן:  מיצובישי מוטורס
 שנות ייצור:  1980 – 1998
 הרכבה:  יפן יפן  אינדונזיה אינדונזיה
 מודל קודם:  Mitsubishi Delica 
 מודל אחריו:  Mitsubishi Delica (אנ') (דור שלישי)
 חברת אם:  קבוצת מיצובישי
 אורך:  3,390 מ"מ (דור ראשון)  4,100–4,445 מ"מ (דור שני)
 רוחב:  1,670–1,690 מ"מ (דור שני)  1,695 מ"מ (טנדר, דור שני)
 גובה:  1,870–1,990 מ"מ (דור שני)  1,975 מ"מ (טנדר, דור שני)
 בסיס גלגלים:  2,120–2,170 מ"מ (דור ראשון)  2,200–2,350 מ"מ (דור שני)
 מפרט טכני
 מנוע:  מנועי בנזין 4 צילינדרים, 1,088 סמ"ק המפיק 58 כ"ס ב-6,000 סל"ד, מנוע "מיצובישי" מסדרה "Mitsubishi KE engine" (אנ') סוג מנוע "KE44" (דור ראשון)  4 צילינדרים, 1,088 סמ"ק המפיק 62 כ"ס ב-6,000 סל"ד, מנוע "מיצובישי" מסדרה "Mitsubishi KE engine" (אנ') סוג מנוע "KE44" (דור ראשון)  4 צילינדרים, 1,088 סמ"ק המפיק 73 כ"ס ב-6,300 סל"ד, מנוע "מיצובישי" מסדרה "Mitsubishi KE engine" (אנ') סוג מנוע "KE44" (דור ראשון)  4 צילינדרים, 1,378 סמ"ק המפיק 87 כ"ס ב-6,000 סל"ד, מנוע "מיצובישי" מסדרה "Mitsubishi Neptune engine" (אנ') סוג מנוע "4G41" (דור ראשון)  4 צילינדרים,1.4 ליטר המפיק 80 כ"ס (דור שני)  4 צילינדרים, 1.6 ליטר המפיק 86 כ"ס (דור שני)  4 צילינדרים, 8 שסתומים, 1,796 סמ"ק המפיק 81 כ"ס ב-5,500 סל"ד (דור שני)  4 צילינדרים, 1.8 ליטר המפיק 100 כ"ס (דור שני)  4 צילינדרים, 1,997 סמ"ק המפיק 100 כ"ס ב-5,500 סל"ד (דור שני) מנועי דיזל 4 צילינדרים, 2.3 ליטר המפיק 65 כ"ס (דור שני)  4 צילינדרים, 2.5 ליטר המפיק 69 כ"ס (דור שני)
 הילוכים:  תמסורת ידנית - 4 מהירויות (דור שני)  תמסורת ידנית - 5 מהירויות (דור שני)  תמסורת אוטומטית - 3 מהירויות (דור שני)
 
מיצובישי L300 (באנגלית: Mitsubishi L300) היא מסחרית מתוצרת התאגיד הרב-לאומי מיצובישי מוטורס היפני, אשר יוצרה בין השנים 1998 – 1980, משנת 1986 ועד היום מיוצר הדגם בשם "Mitsubishi Delica".
בסין הדגם "Mitsubishi Delica" (כיום, דור חמישי) מיוצר משנת 1986 ועד היום על ידי יצרנית הרכב הסינית "China Motor Corporation" (אנ'), בנוסף יוצר הדגם על ידי יצרנית הרכב הסינית "Soueast" (אנ') בין השנים 1996 – 2013.
דגם "מיצובושי L300" מיוצר בשנת 2019 בפיליפינים.
דגם "איסוזו טראגה פותח כדי להתחרות ב"מיצובישי L300" בשוק הטנדרים האינדונזיים הבינוני.
דורות "מיצובישי L300"

דור ראשון - יוצר בין השנים 1968–1979
דור שני - יוצר בין השנים 1980–1998
דור ראשון

3 דלתות - מסחרית.
2 דלתות - טנדר.
יוצר באינדונזיה ויפן.
מנוע בנזין - 4 צילינדרים.
סוגי הנעות: הנעה אחורית 2x4, הנעה כפולה 4x4.
דור שני

4 דלתות - מסחרית.
4 דלתות, 9-10 מושבים - מיניבוס.
2 דלתות - טנדר.
יוצר באינדונזיה ויפן.
מנוע מרכזי-קדמי (Front mid-engine).
מנועים: בנזין, דיזל.
סוגי הנעות: הנעה אחורית 2x4, הנעה כפולה 4x4.
דור שלישי "מיצובישי דליקה" (Mitsubishi Delica) (1994 – 1986)

דגם "Mitsubishi Delica" יוצר ביפן, סין, טאיוואן, קוריאה הדרומית וונצואלה.
דגם "Mitsubishi Delica" קרוי בעולם בשמות רבים. להלן רשימה חלקית:
"Mitsubishi L300".
"Mitsubishi Express", "Mitsubishi Starwagon" (באוסטרליה).
"PO5" (בסרי לנקה).
"Mitsubishi Van/Wagon" (בארצות הברית).
"Dodge 1000" (במקסיקו).
"Soueast Delica" (בסין).
מנועים 4 צילינדרים: 1439 סמ"ק, 1,597 סמ"ק, 1,795 סמ"ק, 1,997 סמ"ק, 2,351 סמ"ק, 2,400 סמ"ק (מנועי בנזין), 2,476 סמ"ק, 2,476 סמ"ק (טורבו-דיזל), 2,494 סמ"ק, 2,607 סמ"ק (מיוצר בסין) (מנועי דיזל).
מנוע 5 צילינדרים: 3.2 ליטר (מנוע דיזל).
מנוע: מרכזי.
סוגי הנעה: הנעה אחורית 4x2, הנעה כפולה 4x4.
סוגי תמסורת: תמסורת ידנית 5–6 מהירויות, תמסורת אוטומטית 4-5-6 מהירויות.
בסיס גלגלים: 2,235–2,435 מ"מ.
בישראל

ה-L300 מהדור השלישי יובא לראשונה לישראל במרץ 1988 בגל הראשון של פתיחת יבוא מכוניות מיצובישי, לאחר שנים רבות של כניעת החברה היפנית לחרם הערבי. המכונית הגיעה בשתי תצורות. מנוע בנזין בנפח 2,000 סמ"ק ברמת גימור מהודרת - להסעת נוסעים. ורכב מסחרי עם תא מטען מאחור מצויד במנוע דיזל בנפח 2,500 סמ"ק - להובלת מטען.
תמונות

"מיצובישי L300" דגם "Express"
"מיצובישי L300" דגם "Express SB"
"מיצובישי L300", שנת 1984
"מיצובישי L300", שנת 1984
"מיצובישי L300" דגם "Express", שנת 1982
"מיצובישי L300", שנת 1981 - טנדר
"מיצובושי L300" - טנדר
"מיצובישי L300", שנת 1989 דור שלישי
"מיצובישי L300", שנת 1992 דור שלישי
"מיצובישי L300", דור שלישי
"מיצובישי L300", דור שלישי - מבט לתא הנהג
מיצובישי אקספרס, הנעה 4x4, מסחרית, דור שלישי
מיצובישי "Starwagon", שנת 1998
"מיצובישי דליקה", דור שלישי - טנדר
ראו גם

מיצובישי מוטורס
הערות שוליים

↑  מיצובישי דליקה d5 lenouvelautomobiliste.fr/actualites/mitsubishi-delica-d5-restylage-original-dun-van-pas-banal
↑  "מיצובישי L300" בפיליפינים mmpc.ph/model/l300
↑  דגם "איסוזו טראגה פותח" כדי להתחרות ב"מיצובישי L300" otomotif.kompas.com/read/2018/05/10/090200115/isuzu-traga-siap-bersaing-dengan-mitsubishi-l300
↑  "מיצובישי L300", שנת 1982 - מפרט carfolio.com/specifications/models
↑  "מיצובישי L300", שנת 1984 - מפרט טכני carfolio.com/specifications/models/car
↑  "מיצובישי דליקה" 1993 (הדגם מיוצר משנת 1986)  autoevolution.com/cars/mitsubishi-l300-1993.html#aeng_mitsubishi-l300
↑  ששי כהן, נוסטלגיה לשבת: מיצובישי נכנסת לישראל, Wheel.co.il, ‏27 בינואר 2018
מישל פייר-לואי

מישל דוביבייה פייר-לואי (בצרפתית: Michèle Duvivier Pierre-Louis) (נולדה ב-5 באוקטובר 1947) היא פוליטיקאית מהאיטי שהייתה ראש ממשלת האיטי מספטמבר 2008 עד נובמבר 2009. היא הייתה ראש ממשלה אישה השנייה של האיטי, אחרי קלודט ורלי, שכיהנה מ-1995 עד 1996.
ביוגרפיה

מישל דוביבייה פייר-לואי נולדה בעיר ז'רמי, האיטי בשנת 1947. בגיל 18 השלימה את לימודיה הקלאסיים במרכז ללימודים של פורט-או-פרינס. לאחר מכן, למדה כלכלה בקווינס קולג באוניברסיטת ניו יורק שם קיבלה את התואר השני בשנת 1976. בהמשך, למדה ניהול שדות תעופה (1982), חינוך למבוגרים (1989–1990) וכן ניהול פרויקטים (1996-1997/1998-2001). בשנת 1976 חזרה להאיטי ועסקה בפרויקטים של חינוך.
הייתה נשואה לאדוארד פייר-לואי, איתו נולדה לה בת, אליזבת, ב-25 בפברואר 1972.
פעילויות אחרות

Open Society Foundations (אנ') תוכנית זכויות נשים, חברה במועצה המייעצת
פרסומיה (רשימה לא מלאה)

"תחינה למזון עצמי", הנובליסט, 31 במאי 1986.
"החיפוש אחר מקום אחר", נתיבים קריטיים, כרך 1, מס' 3, דצמבר 1989.
"קהילות קרוא וכתוב ועממיות", הליכים של הוועידה למען חזון משותף של פיתוח אזורי האיטי, 22 באפריל ו-23 1988, מונטריאול, AQOCI.
“"סירוב השכחה", Chemins Critiques, כרך 1, מס' 4, יולי 1990.
"כבוד על החברה", Chemins Critiques, כרך 2, מס' 2, ספטמבר 1991.
"התנועה האסוציאטיבית בהאיטי 1986-1992", קולוקוויום דו"ח של קוראסאו - ועדה בין-ארגונית, 26 עד 29 במרץ 1992.
"שאיפות לדמוקרטיה ופעולות של ארגונים לא ממשלתיים וקבוצות עממיות", הליכים של קולוקוויום AQOCI, 24-26 באפריל 1992, מונטריאול.
"כמה הרהורים על חינוך עממי", הרפובליקה של האיטי, מצב המשחק ונקודות מבט, בניהולם של ז'רארד ברת'למי וכריסטיאן ז'ירו, ADEC-Karthala, 1993.
פרסים וכבוד

פרס יוקו טאדה לזכויות אדם, יפן, דצמבר 1993.
פרס תחרות סיפורים קצרים על סיפורה "Jérémie", סופרות ממוצא האיטי המתגוררות בארצות הברית, 2001.
דוקטור לשם כבוד במדעי הרוח, מכללת סנט מישל, ורמונט, 2004.
אוצר לאומי חי, דצמבר 2006.
פרס טרייל בלייזר ממוסד דיאלוג על גיוון, ספטמבר 2007.
דוקטור לשם כבוד, אוניברסיטת סן פרנסיסקו, 2014
הערות שוליים

↑  Haiti Analysis (אורכב 03.12.2008 בארכיון Wayback Machine)
1 2  "Haitian president Preval names a new prime minister" (אורכב 03.07.2008 בארכיון Wayback Machine), AFP, 23 June 2008.
1 2  "Haiti lawmakers ratify 2nd female prime minister", Associated Press, 31 July 2008. (אורכב 18.08.2008 בארכיון Wayback Machine)
↑  Skard, Torild (2014) "Three Haitian women" in Women of power - half a century of female presidents and prime ministers worldwide, Bristol: Policy Press, מסת"ב 978-1-44731-578-0
1 2 3 4 5 6 7 8 9 10 11  פסקל אדריאן, מישל דוביבייה פייר-לואי, כלכלנית, פרופסור באוניברסיטה ופוליטיקאית, באתר science etbien commun (בצרפתית)
↑  האיטי: מישל דוביבייה פייר-לואי, ראש הממשלה המיועד, באתר alterpresse, ‏23 ביוני 2008 (בצרפתית)
1 2  "Haitian deputies approve Pierre-Louis for prime minister" (אורכב 20.04.2010 בארכיון Wayback Machine), AFP, July 17, 2008.
↑  "Haitian lower house approves PM nominee", Xinhua (People's Daily Online), 18 July 2008.
↑  Jacqueline Charles, "Hurricane Gustav postpones installation of Haiti government", Miami Herald, 26 August 2008.
↑  Jacqueline Charles, "Haiti OK's new prime minister, government", Miami Herald, 5 September 2008.
↑  "The world in figures: Countries". The Economist.
↑  Skard (2014), p. 267
↑  ד"ר מישל ד. פייר-לואי, באתר wise-qatar (באנגלית)
↑  Pierre-Louis, Michèle (2010-01-25). "My Pride and Hope for Haiti". Huffington Post. נבדק ב-2010-02-08.
↑  Michèle Pierre-Louis Open Society Foundations.
| --- | --- |
בקרת זהויות :  GND: 109556403X  ISNI: 0000 0004 3168 5559  LCCN: no2012154048  SUDOC: 180838636  VIAF: 200111067   WorldCat (עם VIAF): 200111067
מיכאל עלי

ראס מיכאל (1850–1918) היה המנהיג המוסלמי של הוואלו, תת-שבט של האורומו.
האימאם מוחמד עלי קיבל את הנצרות בפקודת הקיסר יוהנס ב-1878 וזכה בתואר ובשם ראס מיכאל. הוא נשאר שליט אוטונומי של האורומו במרכז אתיופיה, ופיקד על חיל הפרשים האדיר שלהם. שירת את יוהנס בנאמנות ולאחר מותו של יוהנס נעשה יד ימינו של מנליק. הוא נשא לאישה את בתו של מנליק, שוואה-רגה ובנם  מנישואים אלה, ליג' ייאסו, יועד בידי מנליק ליורשו.